หลังจากจบจากมื้อหลัก ด้วยความเป็นสาวสายแดรกต้องหาของหวานมาปิดท้ายค่ะ
ร้านนี้พี่ที่ไปด้วยแนะนำมา ตัวร้านน่ารักมากๆค่ะ
เห็นร้านก็น่านั่งแล้ว แต่ตัวร้านไม่ใหญ่มากนะคะ ถ้าช่วงไหนคนเยอะอาจจะดูแออัดไปสักหน่อย
ชื่นชมกับตัวร้านเสร็จก็ถึงเวลาสั่งแล้ว
ที่ร้านจะมีของหวานที่มีแบบเป็นจานๆและเป็นเค้กค่ะ เครื่องดื่มก็มีหลายหลายทีเดียว

เนื่องจากกินมื้อหนักมาแล้วมีนี้เลยจัดเบาหน่อย(แต่ก็ไม่เบาซะทีเดียวนะ 5555)

เราสั่งของหวานแบบเป็นจานมา1อย่างคือ Volcano Bread Pudding 185 บาท
จัดเซ็ตเสิร์พมาคู่กับไอศกรีม จานนี้ทานแรกก็อร่อยดีนะคะ แต่พอทานไปเรื่อยๆไหงมันเค็มขนาดนี้
เดาเอาว่าน่าจะหนักเนยที่ขนมปังไปหน่อยค่ะ ยิ่งมาเจอกับผงโวลคาโน่ยิ่งเค็มไปใหญ่
ทานคู่กับไอศกรีมพอลดเค็มได้บ้างแต่ไม่หมดค่ะจานนี้ ขอยอมแพ้เพราะเค็มจริงๆ -*-

อีกตัวที่สั่งไปเป้น White Day Shortcake 125 บาท
ตัวนี้พี่ที่ไปด้วยแนะนำมาและเหมือนจะเป็นตัวที่เป็นซิกเนเจอร์ของทางร้านด้วย
ชิ้นนี้อร่อยจริงค่ะ ตัวครีมตัวเค้กดูเบาๆซอฟท์ๆ ละมุนค่ะ

ส่วนเครื่องดื่ วันนั้นสั่งไป3แก้วแต่รีวิวตัวที่เราสั่งแล้วกันเนอะ
สั่งแบบง่ายๆเพราะอยากกินซ่าๆมาตัดเลี่ยน
Peach Italian Soda 95 บาท
อร่อยดีค่ะ มีเนื้อพีชมาให้ด้วย2-3ชิ้น ไม่หวานเกิน รสชาติกำลังดีเลย

สำหรับร้านนี้ ถ้ามีโอกาสก็อยากจะแวะมาลองเมนูอื่นอีกค่ะ ใครว่างๆก็มาลองร้านนี้ได้นะคะ